11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝ. ΠΡΟΝΟΙΑΣ Αριθ.70985/429 της 12/29 Μαρτ.1952 Περί αναπροσαρμογής παραβόλων Α.Ν.2520/ 1940. Έχοντες υπ’ όψιν το άρθρ.1 του Νόμ.19/1944 «περί εξουσιοδοτήσεως του Υπουργού των Οικονομικών όπως προβαίνει εις τροποποιήσεις των φορολογικών συντελεστών», αποφασίζομεν: Ι.Αυξάνομεν τα υπό του άρθρ.13 του Α.Ν. 2520/1940 «περί υγειονομικών διατάξεων» προβλεπόμενα παράβολα δια την έκδοσιν αδείας ιδρύσεως 1) μετρίων και μεγάλων σταυλισμών και εργοστασίων εν γένει από δραχ.30.000 εις δραχ.60.000, 2) λοιπών καταστημάτων και μικρών σταυλισμών από δραχ.15.000 εις δραχ.30.000. ΙΙ.Τα ανωτέρω παράβολα κατατίθενται απ’ ευθείας υπό των ενδιαφερομένων εις τα Δημόσια Ταμεία και εισάγονται εις τον προϋπολογισμόν των εσόδων του Κράτους, υπό κεφ.44 άρθρ.4, ως ορίζεται δια της υπ’ αριθ.329020/8.1.1951 RONEO 5 εγκυκλίου του Υπουργού των Οικονομικών. ΙΙΙ.Η ισχύς της παρούσης άρχεται από 1ης Απρ.1952. 